CELEX: 32014D0175
Language: lt
Date: 1395878400000
Title: 2014/175/ES: 2014 m. kovo 27 d. Komisijos įgyvendinimo sprendimas, kuriuo dėl mėsos produktų, apdorotų skrandžių, pūslių ir žarnų, paruoštų iš šviežios naminių paukščių, įskaitant ūkiuose auginamus ir laukinius medžiojamuosius paukščius, mėsos iš dalies keičiamas Sprendimas 2007/777/EB (pranešta dokumentu Nr. C(2014) 1904)  Tekstas svarbus EEE

29.3.2014   
            
            
               LT
            
            
               Europos Sąjungos oficialusis leidinys
            
            
               L 95/31
            
         KOMISIJOS ĮGYVENDINIMO SPRENDIMAS
   2014 m. kovo 27 d.
   kuriuo dėl mėsos produktų, apdorotų skrandžių, pūslių ir žarnų, paruoštų iš šviežios naminių paukščių, įskaitant ūkiuose auginamus ir laukinius medžiojamuosius paukščius, mėsos iš dalies keičiamas Sprendimas 2007/777/EB
   (pranešta dokumentu Nr. C(2014) 1904)
   (Tekstas svarbus EEE)
   (2014/175/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1992 m. gruodžio 17 d. Tarybos direktyvą 92/118/EEB, nustatančią gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi minėti reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje, ir, ligų sukėlėjų atžvilgiu, Direktyvoje 90/425/EEB (1), prekybą Bendrijoje ir jų importą į Bendriją, ypač į jos 10 straipsnio 2 dalies c punktą,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (2), ypač į jos 8 straipsnio įžanginį sakinį, 8 straipsnio 1 punkto pirmą pastraipą, 8 straipsnio 4 punktą, 9 straipsnio 2 dalies b punktą ir 9 straipsnio 4 dalies b ir c punktus,
   kadangi:
   
               (1)
            
            
               Komisijos sprendimu 2007/777/EB (3) nustatytos tam tikrų žmonėms skirtų mėsos produktų, apdorotų skrandžių, pūslių ir žarnų siuntų importo į Sąjungą taisyklės. Tame sprendime pateiktas trečiųjų šalių ir jų dalių, iš kurių toks importas yra leidžiamas, sąrašas, o III priede – tų prekių, skirtų siųsti į Sąjungą iš trečiųjų šalių, veterinarijos sertifikato ir tinkamumo maistui sertifikato pavyzdžiai;
            
         
               (2)
            
            
               Komisijos reglamentu (EB) Nr. 798/2008 (4) nustatyti naminių paukščių ir jų produktų importo į Sąjungą ir vežimo per ją tranzitu veterinarijos sertifikatų reikalavimai. Jame nustatyta, kad reglamente nurodytas naminių paukščių prekes importuoti į Sąjungą ir vežti tranzitu per Sąjungą galima tik iš to reglamento I priedo 1 dalyje pateiktoje lentelėje nurodytų trečiųjų šalių, teritorijų, zonų ar skyrių. Jame taip pat nustatyta, kad importuojant atitinkamas naminių paukščių prekes turi būti pridedamas veterinarijos sertifikatas, kaip nurodyta toje lentelėje, užpildytas pagal pastabas ir to priedo 2 dalyje pateiktus veterinarijos sertifikatų pavyzdžius;
            
         
               (3)
            
            
               be to, Reglamento (EB) Nr. 798/2008 I priedo 2 dalyje pateiktuose naminių paukščių mėsos (POU), ūkiuose auginamų žmonėms vartoti skirtų Ratitae genties paukščių mėsos (RAT) ir laukinių medžiojamųjų paukščių mėsos (WGM) veterinarijos sertifikatų pavyzdžiuose nurodyta, kad šviežia mėsa turi būti gauta iš naminių arba Ratitae genties paukščių, kilusių iš įmonių, kurioms nebuvo taikyti gyvūnų sveikatos apribojimai dėl ligų, kurioms naminiai arba Ratitae genties paukščiai yra imlūs, arba iš laukinių medžiojamųjų paukščių, nužudytų teritorijose, aplink kurias 10 km spinduliu, prireikus įskaitant gretimos valstybės teritoriją, per praėjusias 30 dienų nebuvo nustatyta labai patogeniško paukščių gripo arba Niukaslio ligos;
            
         
               (4)
            
            
               Sprendimo 2007/777/EB III priede pateikto gyvūnų sveikatos ir tinkamumo maistui sertifikato pavyzdžio II.1.3 dalyje nustatyti gyvūnų sveikatos reikalavimai, taikomi mėsos produktų, apdorotų skrandžių, pūslių ir žarnų, gautų iš šviežios naminių paukščių, įskaitant ūkiuose auginamus ir laukinius medžiojamuosius paukščius, mėsos, paruošimui, yra susiję su paukščių gripu ir Niukaslio liga. Tačiau Reglamento (EB) Nr. 798/2008 I priedo 2 dalyje pateikti veterinarijos sertifikatų pavyzdžiai (POU), (RAT) ir (WGM) yra susiję tik su labai patogenišku paukščių gripu. Todėl būtina iš dalies pakeisti Sprendimo 2007/777/EB III priede pateiktą veterinarijos ir tinkamumo maistui sertifikato pavyzdį, siekiant suderinti jį su reikalavimais šviežiai mėsai, kaip nustatyta veterinarijos sertifikatų pavyzdžiuose (POU), (RAT) ir (WGM), pateiktuose Reglamento (EB) Nr. 798/2008 I priedo 2 dalyje;
            
         
               (5)
            
            
               be to, Sprendimo 2007/777/EB III priede nustatytame veterinarijos ir tinkamumo maistui sertifikato pavyzdyje yra pateikta nuoroda į Tarybos direktyvą 90/539/EEB (5), kuri buvo pakeista Tarybos direktyva 2009/158/EB (6), ir į Sprendimą 2006/696/EB (7), kuris buvo pakeistas Reglamentu (EB) Nr. 798/2008. Todėl šias nuorodas reikia atnaujinti;
            
         
               (6)
            
            
               todėl Sprendimo 2007/777/EB III priedas turėtų būti atitinkamai iš dalies pakeistas;
            
         
               (7)
            
            
               siekiant išvengti bet kokių prekybos trukdymų, turėtų būti ir toliau leidžiama pereinamuoju laikotarpiu naudoti tam tikrų į Sąjungą iš trečiųjų šalių siunčiamų mėsos produktų, apdorotų skrandžių, pūslių ir žarnų veterinarijos ir tinkamumo maistui sertifikatus, užpildytus pagal Sprendimo 2007/777/EB III priede nustatytą veterinarijos ir tinkamumo maistui sertifikato pavyzdį, galiojusį prieš padarant pakeitimą šiuo sprendimu;
            
         
               (8)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2007/777/EB pakeitimas
   Sprendimo 2007/777/EB III priedas pakeičiamas šio sprendimo priedo tekstu.
   2 straipsnis
   Pereinamojo laikotarpio nuostatos
   Pereinamuoju laikotarpiu iki 2014 m. rugsėjo 30 d. toliau leidžiama į Sąjungą įvežti mėsos produktų, apdorotų skrandžių, pūslių ir žarnų siuntas, prie kurių pridėti veterinarijos ir tinkamumo maistui sertifikatai, užpildyti pagal Sprendimo 2007/777/EB III priede nustatytą pavyzdį, galiojusį prieš padarant pakeitimą pagal šio sprendimo 1 straipsnį, jeigu tas veterinarijos ir tinkamumo maistui sertifikatas buvo pasirašytas iki 2014 m. liepos 30 d.
   3 straipsnis
   Adresatai
   Šis sprendimas skirtas valstybėms narėms.
   
      Priimta Briuselyje 2014 m. kovo 27 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 62, 1993 3 15, p. 49.
   
      (2)  OL L 18, 2003 1 23, p. 11.
   
      (3)  2007 m. lapkričio 29 d. Komisijos sprendimas 2007/777/EB, nustatantis gyvūnų ir visuomenės sveikatos reikalavimus ir tam tikrų mėsos produktų ir apdorotų skrandžių, pūslių ir žarnų, skirtų žmonių maistui, importo iš trečiųjų šalių sertifikatų pavyzdžius ir panaikinantis Sprendimą 2005/432/EB (OL L 312, 2007 11 30, p. 49).
   
      (4)  2008 m. rugpjūčio 8 d. Komisijos reglamentas (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (OJ L 226, 23.8.2008, p. 1).
   
      (5)  1990 m. spalio 15 d. Tarybos direktyva 90/539/EEB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais bei jų importą iš trečiųjų šalių (OL L 303, 1990 10 31, p. 6).
   
      (6)  2009 m. lapkričio 30 d. Tarybos direktyva 2009/158/EB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių (OL L 343, 2009 12 22, p. 74).
   
      (7)  2006 m. rugpjūčio 28 d. Komisijos sprendimas 2006/696/EB, nustatantis trečiųjų šalių, iš kurių leidžiama importuoti į Bendriją ir per ją tranzitu vežti naminius paukščius, perinti skirtus kiaušinius, vienadienius paukščių jauniklius, paukštieną, Ratitae genties paukščius ir laukinius medžiojamuosius paukščius, kiaušinius ir kiaušinių produktus, nurodytais patogenais neužkrėstus kiaušinius, sąrašą bei taikytinas veterinarinio sertifikavimo sąlygas (OL L 295, 2006 10 25, p. 1).
   
      PRIEDAS
      
         
            „III PRIEDAS
            
               Gyvūnų sveikatos ir tinkamumo žmonių maistui sertifikato tam tikriems mėsos produktams, apdorotiems skrandžiams, pūslėms ir žarnoms, skirtiems siųsti į Europos Sąjungą iš trečiųjų šalių, pavyzdys